Funció tiroïdal, micronutrients i embaràs: Projecte Thyrotest: Avaluació personalitzada de la Predicció de RISC fetal i matern Basat en la Funció tiroïdal materna. Implicació de la Funció Tiroidal Materna en la Programació Metabòlica Fetal.\nPreeclampsia i Factors Pro-angiogènics:\nImpacte i eficàcia d’estratègies per al cribatge de la preeclampsia. Estudis multicèntrics com Stop-PRE (Cribratge universal de preeclàmpsia precoç a primer trimestre. Validació de la seva implementació clínica), GRAFD (Paper dels factors angiogènics placentaris en la predicció de resultats perinatals adversos en gestants amb fetus de baix pes) y PE-37 (Aplicabilitat dels marcadors angiogènics en el diagnòstic i maneig de la PE a tercer trimestre).\nCOVID i gestació:\nImpacte de la pandèmia de la COVID-19 en Obstetrícia. Risc de transmissió vertical del SARS-CoV-2 en mares amb infecció activa durant el part: CoMBat (Covid19 Mother to baby Transmision Study) Resultats obstètrics i neonatals de dones amb COVID-19 durant la gestació (COBSTATS) "SARS-CoV-2 seroconversió a l’embaras i evolució d’anticossos en mares i nounats: The PregNAb (Pregnant and Newborn Antibodies).\nViolència Obstètrica: Prevenció violència obstètrica. Estudi intervencional entre professionals de la salut a més d’un estudi de cohort observacional de dones que abans havien donat a llum a l’hospital.\nTelemedicina en Obstetrícia: Projecte de transformació digital en Obstetrícia. Disseny i desenvolupament de noves aplicacions o estratègies per proporcionar teleassistència a les dones embarassades d’acord amb les seves necessitats (projecte GOBoK). Monitorització telemàtica domiciliària en gestants.\nLactància materna: Estudi descriptiu sobre lactància materna després d'un càncer de pit.\nUnitat docent Germans Trias i Pujol-Universitat Autònoma de Barcelona\n-Pràctiques clíniques de Salut Materno-Infantil I i II\n-Pràctica Clínica Assistencial V\n-Treball Fi de Grau\n-Dr. Miguel Ángel Luna Tomás\n- Raúl De Diego Burillo\n- Iván Hurtado Lupiáñez\n- Beatriz Lorente Silva\n- Laia Pratcorona Alicart\n-Marta Ricart Calleja\n-Maider Ripero Olano\n-Antoni Tarrats Oliva\nProfessorat Clínic col·laborador:\n- Laia Vidal Sagnier\n- Jennifer Luis\n- Elvira Carballas\n- Isabel Navarri\n- Lucía Alcaraz\n- Cristian Ríos\n- Irene Abad\n- Marisol Vicén\n- Vanesa Parriego\n- Gisela Palomar\n- Inés Velasco\nEl servei té acreditades 2 places per any per a la docència de postgrau (MIR). Com que l’especialitat dura 4 anys, té una capacitat de 8 metges residents en formació. Així mateix la Unitat Docent té acreditades 4 places per any (amb una duració de dos anys) per a la formació de llevadores(LLIR).\nTots ells participen de forma activa en l’activitat assistencial i en les sessions clíniques i formatives específiques, així com en els projectes de recerca clínica i bàsica.\nEs realitzen diverses sessions formatives per setmana de 8 a 9 hores del matí:\n-Casos clínics de Ginecologia.\n-Casos clínics d´Obstetrícia.\n-Sessió conjunta de perinatologia.\n-Sessions internes de Ginecologia i Obstetrícia.\n-Sessió de morbimortalitat. Activitat acreditada per la CCFPS.\nTambé tenen la oportunitat de participar en els diferents comitès multidisciplinars dels que forma part el servei: Comitè de càncer mama, Comitè d´Oncologia Ginecològica, Comitè de Patologia Cervical , Comitè de Medicina fetal\nCap de Servei de Ginecologia. Director Clínic Obstetrícia i Ginecologia Gerència Metropolitana Nord. Professor titular a la Universitat Autònoma de Barcelona (UAB). Doctor en Medicina i Cirurgia per la Universitat de Barcelona (UB).\nCap de Servei d’Obstetrícia Territorial. Doctora en Medicina i Cirurgia per la Universitat de Barcelona (UB). Especialista en Obstetrícia i Ginecologia (subespecialitat de Medicina Fetal). Màster en Gestió Hospitalària i de Serveis sanitaris per la UB. Professora associada de la UAB.\nRaül de Diego Burillo\nCap de Secció d'Obstetrícia. Doctor en Medicina i Cirurgia per la Universitat de Barcelona (UB).\nMetgessa adjunta ASSIR vinculada a la DCTGO. Unitat Oncologia Ginecològica.\nMetgessa adjunta. Coordinadora de laUnitat funcional Oncologia ginecològica.\nEster Duran Arbones\nMetgessa adjunta ASSIR vinculada a la DCTGO. Referent patologia tumoral benigna.\nRoser Fibla Taboada\nMetgessa adjunta .Assir vinculada a la DCTGO. Unitat d’Obstetrícia.\nMetgessa adjunta ASSIR vinculada a la DCTGO. Unitat de Medicina Fetal.\nMetgessa adjunta. Referent d' hospitalització obstètrica. Consulta d'Alt Risc Obstètric.\nLaia Grau Company\nMetgessa adjunta. Obstetrícia\nIván Hurtado Lupiañez\nMetge adjunt. Unitat de Medicina Fetal, referent de neurologia fetal.\nLorena Fernàndez Blanco\nSara Iglesias Ferreiro\nMetgessa adjunta ASSIR vinculada a la DCTGO. Unitat sòl pelvià i Ecografia ginecológica avançada, estudi endometriosi profunda.\nMetgessa adjunta ASSIR vinculada a la DCTGO. Coordinadora Unitat funcional Patologia Cervical. Professora associada a la UAB.\nBeatriz Lorente Silva\nMetge adjunt. Referent de salud mental perinatal. Tutora de residents. Consulta d'Alt Risc Obstètric.\nMetgessa adjunta ASSIR vinculada a la DCTGO. Unitat funcional Esterilitat i Endocrinologia Ginecològica.\nMetgessa adjunta ASSIR vinculada a la DCTGO. Consulta d'Alt Risc Obstètric.Unitat funcional de Sòl Pèlvic.\nMetgessa adjunta. Refent de recerca en Obstetrícia. Unitat de Medicina Fetal. Consulta d'Alt Risc Obstètric.\nMetgessa adjunta.Referent de la Unitat d' Alt Risc Obstètric.Unitat de Medicina Fetal.\nMetge adjunt ASSIR vinculat a la DCTGO. Patologia Mamària. Màster en Senologia i Patologia Mamària per la Universitat de Barcelona.\nAmalia Sánchez–Migallón Pérez\nMetgessa adjunta Assir vinculada a la DCTGO. Unitat de ginecologia.\nMetgessa adjunta. Coordinadora Unitat funcional Endoscòpica. Ecografia ginecològica avançada, estudi endometriosi profunda.\nInés Velasco Lopez\nMetgessa adjunta. Coordinadora de recerca de la Direcció Clínica d' Obstetrícia i Ginecologia\nMetgessa adjunta. Referent de formació continuada. Unitat de Medicina Fetal.\nMetgessa adjunta. Referent de la Unitat Medicina Fetal\nAndrea Buil Tellaeche\nMetgessa resident 4rt. any\nJulià Alvarez Puig\nMetge resident 3er. any\nGabriela Moreano Perez\nMetgessa resident 2on. any\nMetgessa resident 1er. any\nMarta Lázaro Rodriguez\nSupervisora d’Infermeria de Sala de Parts\nLlevadora coordinadora centre de naixements\nEva Gilaberte Martinez\nErica Gonzalez Muñoz\nInmaculada Hisado Garcia\nEva Bueno Lopez\nNoemi Ramirez Planes\nLorena Segovia Navarro\nAitziber Uribarren Dominguez\nMaria Luz Burgos Sanchez\nAnna Ibañez Fortea\nMaria Del Mar Carmona Hernandez\nIrene De Pedro Herrero\nSara Garcia Gumiel\nMercedes Gomez Pozo\nFrancisca Arjona Vera\nCarmen Sanchez De Nieva Lampaya\nAriadna Tejero Bosqued\nMaria Zayas Ros\nPablo Rodriguez Coll\nMarina Castillo Hidalgo\nBelen Lopez Ramos\nElena Perela Garcia\nEstrella Llaga Rodriguez\nMonica Poza Rodriguez\nSusana Rubio Gonzalez\nTania Santiago Ramirez\nRaquel Broto Alvarez\nCirurgia ginecològica Oncològica Cirurgia laparoscòpica avançada\nLa cirurgia ginecològica actual, tant oncològica com benigna, te molt en compte el accés de invasió mínima pels seus grans beneficis de reducció de complicacions i confortabilitat per les pacients. Realitzem la major part de les intervencions per via laparoscòpica o vaginal i en la actualitat disposem de la assistència robòtica amb el equip DaVinci Xi.\nD’acord amb la instrucció del Departament de Salut, de centralització del terciarisme per oncologia complexa, en l’actualitat, l’atenció del càncer d’ovari a Catalunya està centralitzada en 11 centres de referència distribuïts al territori. El nostre hospital es el referent pel Barcelonès nord i Maresme. El tractament del càncer de ovari avançat es complex i altament demandant de expertesa quirúrgica i serveis de suport. La supervivència de les pacients amb aquesta greu malaltia s’ha demostrat directament relacionada amb el resultat del primer abordatge quirúrgic. Nosaltres hem desenvolupat aquesta cirurgia radical amb taxes de citoreducció primària complerta superiors al 75%, molt per sobre dels mínims requerits pels criteris de qualitat de les societats científiques de Ginecologia Oncològica.\nAmb el tractament quirúrgic i mèdic del càncer de mama, la neoplàsia més freqüent en la dona , s´aconsegueix una supervivència superior en la majoria dels casos superior al 90%.En el nostre servei, a més, oferim la possibilitat de reconstrucció mamària en el mateix acte quirúrgic, disminuint així les seqüeles estètiques i psicològiques que aquesta malaltia comporta. En un subgrup de pacients es pot oferir radioteràpia intraoperatòria en substitució de la radioteràpia adjuvant postoperatòria.\nTot i que no es tracta d’una malaltia oncològica, el prolapse genital i la incontinència urinària, constitueixen un problema molt prevalent, comportant una pèrdua de qualitat de vida en la dona actual. En el nostre servei s'ofereix un tractament integral i quirúrgic mitjançant tècniques transvaginals i laparoscòpiques avançades."\nVisita gestacional de baix risc (visita d'acollida prèvia a l'assistència al part).\nVisita gestacional d'alt risc.\nVersió cefàlica externa.\nInterrupció voluntària de l’embaràs.\nAtenció a nadons a terme i prematurs, incloent la prematuritat extrema.\nSessions grupals informatives de preparació al naixement.\nAlta coordinada mare-nadó.\nAtenció al puerperi.\nAtenció a consultes d’urgències obstètriques i ginecològiques.\nUnitat Medicina Fetal\n- Neurologia fetal\n- Teràpia fetal\n- Comitè de Medicina materno-fetal (CMMF)\nGabinet de Diagnòstic Prenatal\nVisita d'assessorament genètic preconcepcional i/p prenatal (primer trimestre), amb la presentació de les actuals tècniques de cribatge i diagnòstic en medicina fetal. Valoració individualitzada de riscos, possibilitats i limitacions, amb descripció cronològica de les proves de cribatge, benestar fetal i diagnòstic prenatal.\nVisita d'assessorament després del diagnòstic prenatal d'una patologia.Valoració diagnòstica i pronòstica. Derivació del cas a Comitè de Medicina Matern-Fetal (CMMF), amb coordinació multidisciplinar del cas. Seguiment perinatal individualitzat i coordinació amb professional de referència.\nDiagnòstic, assessorament i seguiment multidisciplinar realitzat per obstetra especialista en neurosonografia fetal, genetista clínic, neuropediatra, neurocirurjà i neonatòleg.\n- Biòpsia corial (abordatge transvaginal i transabdominal)\nTècniques invasives terapèutiques:\n-Maneig de l’hidrotòrax fetal\nGabinet de Benestar Fetal\nEcografia en gestació d'alt risc. Controls ecogràfics i fluxomètrics seriats de periodicitat a definir de forma individualitzada segons condicions de risc (gestació múltiple, especialment monocorials, amenaça de part preterme, anomalies de creixement, alteracions de líquid amniòtic, etc.).\nVisita gestacional multidisciplinària d'alt risc obstètric:\na. Creixement fetal i preeclàmpsia\nc. Diabetis pregestacional i malalties endocrines/metabòliques\nd. Gestació múltiple\ne. Hematologia fetal\nf. Infeccions perinatals\ng. Malalties autoimmunes i reumatològiques i nefrourològiques\nh. Salut mental perinatal\nUnitat Funcional Territorial de Oncologia Ginecològica\nTractament quirúrgic, mèdic i radioteràpic coordinat del càncer de cèrvix , del càncer d´ovari, del càncer d´endometri, del càncer de vulva, sarcomes ginecològics i neoplàsies trofoblàstiques.\nIntegració territorial amb terciarisme de complexitat centrat a l’Hospital.\nDiagnòstic ràpid del càncer de mama.\nConsulta amb els diferents especialistes en càncer de mama: Ginecologia, Oncologia mèdica, Oncologia radioteràpica, Consell Genètic, Rehabilitació, Psicooncologia, Treball Social, Infermeria.\nMamografia, ecografia i ressonància magnètica mamària.\nCirurgia conservadora i radical del càncer de mama.\nCirurgia oncoplàstica i reconstructiva.\nDiagnòstic i tractament de la patologia benigna de la mama.\nCircuit de rehabilitació i grups de suport.\nConsulta multidisciplinar de sòl pelvià.\nUrodinàmia i rehabilitació del sòl pelvià.\nTractament de la incontinència urinària, del prolapse d’òrgans pelvians i del dolor pelvià de la dona. Cirurgia vaginal i laparoscòpica: Histerectomia vaginal, plàsties vaginals, tècniques mínimament invasives de correcció de la incontinència urinària i col·locació de pròtesis i malles.\nUnitat d'Esterilitat i Endocrinologia Ginecològica\nDiagnòstic i tractament de la esterilitat primària , secundària i avortaments de repetició.\nInseminació artificial conjugal.\nDiagnòstic i tractament de malalties endocrinològiques ginecològiques.\nCirurgia endoscòpica ambulatòria : polipectomia endometrial, extracció de DIUs.\nLligadura de trompes per laparoscòpia.\nTractament de la displàsia cervical.\nCirurgia de la patologia benigna de la mama.\nUnitat de cirurgia trans\nUnitat multidisciplinària (amb Cirurgia Plàstica i Urologia) dedicada al tractament quirúrgic de reassignació sexual.\nParticipació de ginecologia en les cirurgies de feminització i masculinització de persones trans.\nUnitat de síndromes de diferenciació sexual\nUnitat multidisciplinària (amb cirurgia pediàtrica, pediatria, endocrinologia i genètica clínica) pel diagnòstic, tractament i seguiment de les síndromes de la diferenciació sexual.\nParticipació de ginecologia en el diagnòstic, tractament hormonal, quirúrgic i/o reproductiu de nenes i dones amb síndromes de la diferenciació sexual i patologia del desenvolupament dels caràcters sexuals.\nCentre de naixements, Casa Laietània\nEl Centre de naixements Casa Laietània, ofereix un model d’atenció a la maternitat centrat en la dona i la família.\nPart Natural a l'àrea obstètrica convencional i Centre de naixements Casa Laietània\nL’Hospital Germans Trias ofereix a les embarassades que desitgen un part no medicalitzat i que compleixen els requisits de baix risc, una assistència mínimament o no medicalitzada al part, amb la seguretat que dóna l´ entorn d´un hospital d´alt nivell tecnològic. Per proveir d’aquesta atenció comptem amb dos espais especialment dissenyats per crear un ambient càlid i agradable alhora que segur: el Centre de Naixements Laietània i la sala de part natural de l’àrea general de parts. El Centre de Naixements és un àrea annexa a la sala de parts, amb un accés diferenciat on hi assisteixen llevadores. La sala de part natural està pensada per donar aquest servei tant a dones de baix risc com d’alt risc que vulguin un part natural. L'atenció a la gestant és proveïda per una llevadora (en cas de gestacions de baix risc) o per llevadora i obstetra (en cas de gestacions d’alt risc). Tant a la sala de part natural com el centre de naixements s’ofereix la immersió en aigua calenta com a mesura analgèsia i confort durant el treball de part.\nOferim un part que respecti les preferències de la parella, descrites al seu pla de naixement on la dona expressa les seves voluntats sobre el part i les cures del nadó.\nGarantim la revisió conjunta d’aquest document amb la dona embarassada i una interpretació respectuosa del document.\nEl Centre de naixements Casa Laietània és un espai íntim per donar a llum de manera natural, similar a un domicili però amb la seguretat d’estar ubicat en un centre hospitalari d’alt nivell. Al centre de naixements la profesional de referencia és una llevadora experta. Ella acompanya les gestants durant tot el procés i en la presa de decisions durant el part.\nPrevenció de la violència obstètrica\nEl juliol de 2019, l’Assemblea General de les Nacions Unides va emetre un important document indicant la situació de violència contra les dones als serveis de salut sexual i reproductiva, amb especial èmfasi a l’atenció al part i la violència obstètrica. Malgrat l’impacte negatiu de la violència obstètrica sobre la salut física i mental de les dones – i els/les pròpies professionals-, el fet que es tracti d’una violència estructural sovint implica que els i les professionals que exerceixen no en són conscients i fins i tot considerin aquestes pràctiques com a normals. Un altre factor a tenir en compte és la violència institucional. Aquesta es produeix quan les administracions sanitàries no destinen prou recursos (humans o materials) per a garantir una assistència adequada i segura durant l’embaràs, part i postpart.\nDavant d'aquest escenari, hem impulsat la creació d'una Comissió multidisciplinar i transversal per a visibilitzar i auditar la violència obstètrica en el nostre entorn i conscienciar els i les professionals en la seva prevenció mitjançant iniciatives formatives, de recerca i propostes de millora estructurals i institucionals. Actualment a la Comissió contem amb representació de l'hospital i ASSIRs de zona i professionals de l'àmbit de la Ginecologia i Obstetrícia, Llevadoria, Neonatologia, Anestesiologia, Infermeria, Treball Social i Unitat d'Atenció a la Ciutadania.


Contes i poemes 2015 Marià, diametralment en contra - Joan Guerola Tolsà\nContes i poemes 2015 Marià, diametralment en contra\nPublicat per Joan Guerola Tolsà el 15/10/2020 15/10/2020\nMarià, diametralment en contra\nDe masover a bandoler, en un tancar i obrir d’ulls, et canvia el destí:\ndisfressat de monjo assaltes a cobradors d’impostos en cruïlles de camins\ni, evitant autoritats, reparteixes els diners entre els més pobres dels veïns.\nEn acabat, d’obaga en obaga, t’hi allunyes i cerques recers com abric\nper descansar les cames felines i protegir-te dels fusells dels civils.\nPateixes emboscades i, enllà del teu poble, en una t’estan a punt de detenir.\nTanmateix, reacciones i, pensat i fet, fas un bot increïble com un felí\nper saltar una séquia de cinc metres i mig.\nT’amagues als arbres i, mentre et xiulen les bales prop, fas un miol de gat per escarnir\nels Civils que a sol i serena no et paren de perseguir.\nMarià, s’escampa el temor i el respecte que tothom et té,\nja que lluites contra l’odi i els molts abusos dels terratinents.\nDorms a mitges amb la navalla de mànec nacrat prop de la mà, alerta sempre\ndavant qualsevol soroll, i mai no t’oblidis d’esborrar empremtes.\nPer sort, els boscos i la nit t’amaguen i et treuen la por de la pell.\nEt són familiars alzines, pins, llops, guineus i senglars, coves i cabanes.\nNeteges de bandolers i lladres des del veïnat de Torralba al mas de Suagres.\nAmb alguns pagesos i masovers menges, i dorms en algun cobert fet un sapastre\nperò sempre hi ha algun traïdor disposat a seguir-te el rastre\ni, per la pobresa extrema, ven la teva sort per quatre rals, com si guanyés en les cartes.\nEnganyar els Civils i sentir-te’n superior en una vida sense treva\nd’un costat a l’altre fins que et delata un masover per cobrar la recompensa,\ni et detenen mentre dorms en la palla d’un mas, lluny de casa teva.\nQuaranta anys en els presidis de Melilla és la condemna.\nTanmateix, t’indulten a canvi de lluitar contra els moros al Marroc de manera intensa.


Racó de 5è i 6è: POBRA TERRA\nHola! em dic Aitana i des de molt petita sempre m'ha interessat aquest tema.\nFa temps no hi havia tantes catàstrofes naturals , ja que la contaminació era molt més baixa.\nAl voler evolucionar en tot, sense saber-ho, hem estat mica mica destruint la nostra i única Terra. En molts pobles els constructors han edificat molts hotels i moltes coses on hi hauria d'haver platges.També a les ciutats hi ha molt poques zones verdes on poder gaudir de la natura.\nEn les ciutats hi ha massa cotxes i fàbriques que produeixen molta contaminació. Molta gent a l'hivern utilizem massa la calefacció i a l'estiu l'aire condicionat.\nSi tots vigilem una miqueta totes aquestes coses i baixem el consum gaudirem una mica més del nostre planeta Terra.Si amb tot això no és pot convéncer a la gent de què si no cuidem l'entorn la Terra s'anirà a norris, jo de tota manera seguiré insistint.Gràcies\nPublicat per Sisè a divendres, de febrer 18, 2011\nEtiquetes de comentaris: Aitana 6è A


POLIPROPILÈ - EXTERIOR - Cumellas\n> CATIFES>FRANCISCO CUMELLAS>POLIPROPILÈ - EXTERIOR\nEl model Daina intercala paral·lelament dos tipus de bucles, un trenat i un altre sense trenar i ofereix un aspecte resistent i amb una trepitjada agradable ja que el seu relleu és uniforme. Es confecciona amb un dels materials que millor suporta els raigs solars i les condicions climàtiques externes, el polipropilè.\nLa col·lecció Dara està teixida a mà amb polipropilè. Aquest material fa que la catifa es pugui col·locar a l'exterior ja que és un material resistent a l'aigua. Està disponible en 6 colors i les mides es poden personalitzar.\nLa col·lecció Dominica ha estat teixida a mà amb polipropilè, un material que fa aquesta peça resistent a l'aigua i apta per a l'exterior. Les mesures són personalitzades i està disponible en 6 colors diferents.\nEl model Donna transporta a les zones exteriors de la llar totes les virtuts decoratives i funcionals de les catifes. Està teixida amb dos trenats diferents que es sobreposen entre ells creant un original relleu sobre la base. Donna es confecciona amb polipropilè.


Associacions de consumidors i usuaris demanen la reforma de la Llei d'Internet - CCMA\nAssociacions de consumidors i usuaris demanen la reforma de la Llei d'Internet\nLa polèmica sobre el projecte de Llei de Serveis de la Societat de la Informació i de Comerç Electrònic, coneguda com a Llei d'Internet, no s'atura. Un grapat d'associacions d'usuaris i consumidors i d'internautes han demanat als polítics que escoltin les seves reserves davant la llei. No es vol fer un nou projecte de llei, sinó modificar alguns dels aspectes de l'actual.\nAssociacions d'usuaris i consumidors han elaborat un document que han fet arribar als partits polítics en el qual es demana la seva col·laboració perquè facin valer el debat parlamentari per reformar alguns aspectes del projecte de Llei de Serveis de la Societat de la Informació i de Comerç Electrònic (LSSI), segons ha pogut saber Europa Press. El text, que serà presentat dimarts que ve, està subscrit per la Federació d'Usuaris i Consumidors Independents (FUCI), l'Associació d'Usuaris de la Comunicació (AUC), Comissions Obreres (CC.OO.), l'Associació d'Usuaris d'Internet (AUI) i l'Associació d'Internautes, encara que altres organitzacions, com l'Organització de Consumidors i Usuaris (OCU) i la Confederació Espanyola de Organitzacions de Mestresses de Casa, Consumidors i Usuaris (CEACU), també hi han realitzat aportacions. L'objectiu d'aquesta iniciativa -proposada per l'AI- és que els partits polítics coneguin els temors dels usuaris d'Internet abans que acabi el termini per presentar esmenes, per tal que es defensin els seus drets quan comenci el debat parlamentari i que les opinions dels consumidors no quedin relegades a un segon pla. Els principals assumptes que aborda el document es refereixen als temes que han centrat una major polèmica a la xarxa des de l'aprovació del projecte de llei el 8 de febrer passat pel consell de ministres, encara que la valoració general que fan les associacions del text interministerial és positiva. Així, es farà arribar als grups parlamentaris la necessitat de precisar o modificar determinats aspectes com el manteniment de la prohibició de l'enviament massiu de publicitat electrònica no autoritzada ("spam"), la delimitació de l'"autoritat competent", el lloc per dirimir els judicis que afectin els consumidors, la necessitat de concretar el concepte de l'activitat econòmica o la rebaixa de la quantia de les sancions econòmiques.


Ada és nom de fada: FICTION!!!\nEn aquest món hi ha històries reals que semblen molt irreals, hi ha també gent real que sembla treta de la fantasia, com les mateixes il•lustracions de Nicoletta Ceccoli.\nHavia vist un parell dels seus dibuixos i els recordava en algun lloc perdut del meu conscient inconscient... però ha estat una amiga de la meva estimada germana M. qui me les ha tornat a descobrir, a ella li dono les gràcies!\nFeia molts anys que anava a la casa que els pares del Míster H. tenen prop de la platja però mai, mai m'havia fixat amb el grup de coloms que sobrevolaven les cases de la zona. Són prop de seixanta coloms, o més i tot, i no pas d'aquests coloms atrotinats de ciutat sinó d'aquells més blancs, més grans i més forts...\nUn dia, mentre passejavem el Popeye, el Míster H. em va observar sorprès, va resseguir la meva mirada fins arribar al gran núvol que formaven les aus sobre els nostres caps:\n- Que no els has vist mai?\n- No- vaig respondre sense abaixar la mirada.\n- Són d'un home que viu en aquella casa,- va començar a explicar mentre assenyalava la casa de més avall- Ell cada dia els deixa volar, però estan tan ben cuidats que sempre tornen a casa seva...\nUna història d'amor entre un home i seixanta animals o és que a les feres se les ha d'enganyar perquè sempre tornin a casa?\nJo com que sóc ben romàntica diré que, de vegades, s'estableixen vincles ben forts entre els animals i les persones, lligams que no entenen llengües, polítiques o religions. Potser, com a humans, ens caldria una mica de la modèstia dels animals!\nPublicat per Ada a 7:15\nSóc la R. i m'agrada comprovar que, encara que no ens coneguem, tenim aquesta part descobridora en comú. Les coses boniques s'han de compartir, trobo, així que me n'alegro que hagis inclòs la Nicoletta al teu bloc. Aprofito l'avinentesa per dir-li al meu polluelo que n'estic molt, d'ella. Petons a les dues.\n30 de gener de 2008, a les 10:54\nR., totes les amigues de la meva estimada M. són amigues meves! Encara que no ens coneguem, sé que ho farem aviat i espero descobrir moltes més coses plegades!\nCom pots comprovar les teves recomanacions encanten i van directament al meu bolc! Gràcies per a col·laborar-hi!\n31 de gener de 2008, a les 1:00\nAh, sí, ja vaig veure un reportatge sobre aquesta pintora (?) al programa Silenci. Em va encantar. Per cert, encara el fan, Silenci?\nAixò dels coloms... no ho sé, no m'acaba de fer el pes, més aviat els veig com a rates i no m'agradaria tenir un veí que criés coloms... ves hi ha opinions per tots el gustos!\n31 de gener de 2008, a les 12:40\nPer cert, he estat mirant la web de la Nicoletta i la veritat és que els seus dibuixos m'agraden però també em produeixen una mica de malestar... fan una mica de por, no? http://www.nicolettaceccoli.com/portfolio.html#\n31 de gener de 2008, a les 12:45\nIsabel, com tu dius hi ha gustos per tot i per tothom, i així ha de seguir sent encara que segons qui no ho cregui convenient!\nJo, les il·lustracions de la Nicoletta els trobo molt fantasiosos però m'agraden gairebé totes! Ah, i crec que segueixen fent Silenci, a vegades i per sort, l'enganxo al 33!!!Petonets,\n1 de febrer de 2008, a les 0:52\nI LOVE GIRONA!


Futbol Sala Archives | Fosbury\nAmb els trenta anys ja complerts, aquesta sanció per positiu en un control antidopatge va fer pensar a molts que la carrera esportiva de Diego Armando Maradona es podia donar per acabada. L’escàndol que la notícia va suposar, sumat amb…\nAquest divendres comença l'eurocopa femenina de seleccions de futbol sala La primera edició de l'eurocopa de futbol sala comptarà amb quatre seleccions a la cita de Portugal. Un nou campionat internacional per donar sortida al creixement d'un esport que de…\nBerta Velasco i Marta de los Riscos, protagonistes a Moscou Les dues jugadores de l'AE Penya Esplugues juguen amb la selecció espanyola\nDes d'aquest cap de setmana i fins dimecres Moscou és l'escenari del IX Torneig Internacional "9 de maig" de futbol sala femení. El dia de Sant Jordi la seleccionadora de l'equip espanyol, Alicia Morell, va fer pública la nova llista…\nKamal Aharchi, el jihadista que va jugar amb la selecció belga de futbol sala\nAquesta setmana ha transcendit la mort de Kamal Aharchi. No era un desconegut en l'esport belga. De fet, fa poc més de 10 anys era el protagonista de diverses entrevistes, reportatges i articles. Aharchi jugava a futbol sala i brillava…\nA Alacant, revolució a les aules\nAquest article està disponible en castellà: "En Alicante, revolución en las aulas" Arribem als darrers anys de la segona dècada d’aquest nou mil·leni en el període més àlgid d’allò que el sociòleg Zygmunt Bauman denominà modernitat líquida. Tot passa molt de…


galopaquegalopa: SI NACISTE PA MARTILLO DEL CIELO TE CAEN LOS CLAVOS\nBé, passats ja uns dies i ja la cosa més calmada volia fer unes reflexions post-triatló.\nEn realitat crec que aquest esport és la suma de tres, encara que sembli una obvietat, al tenir els tres segments molt diferenciats fa que siguin com tres curses “ajuntades”, no sé si m’explico. Jo no ho vaig trobar tan dur com una marató de muntanya per exemple, on pots estar 5-6-7 o 8 hores “matxacant”. Ja no parlo d’un ultratrail on en pots passar 12 o 25, fent sempre els mateixos moviments: pujar i baixar, córrer i caminar, i sumant-hi la nit i les inclemències meteorològiques.\nEstava una mica acollonit però la veritat és que em va anar tot molt bé. La natació em va sortir rodona, tot i que entrenant més podria rebaixar uns quants minuts, potser el neoprè hi va ajudar però jo em sento més bé sense. Em va sorprendre el baix nivell en general, vull dir que després de la experiència a Sau em pensava que quedaria molt més endarrere.\nLa bicicleta, tot i portar molts pocs km., deunidó si puc estar content, perquè la meva (de bicicleta), no és que sigui de última generació, però va fer la funció que tenia que fer. Potser amb menys quilos i amb materials més bons, amb “acoples” i tot això podria haver retallat uns minuts?, no ho sé, és possible.\nEn general també em va sorpendre la qualitat de les bicicletes en relació a l’entrenament dels triatletes, vull dir que la gent dóna més importància al material que al seu rendiment. No ho sé, jo acabo d’arribar, només són impressions.\nI del segment de córrer si que penso que érem tots uns patates, tret dels primers, és clar. Em va semblar que la gent anava molt petada, no corria, s’arrossegava. Jo em sentia com si portés 50 o 60 km corrent, però encara em quedava benzina. Potser totes aquestes curses llargues que he fet em van ajudar però jo hagués corregut 20 km més al mateix ritme. Un ritme patxangero però prou ràpid per anar avançant corredors.\nEn genral em va semblar que s’ho agafaven tot com molt “profesional” i jo tenia una altre actitud, més lúdico-festiva Vaig animar a molts corredors tant en el segment de bici com de córrer i no vaig obtenir cap resposta, només mirades a l’infinit i cares serioses. Collons que no n’hi ha per tant! ,si em vingut tots aquí a passar-ho bé...en fi.\nTambé em fa ràbia que en aquest esport hi hagin tan anglecismes. No podem dir nedar bici i córrer, collons? em de dir swim bike i run ? i el draffting?, ja no dic res de la merda de finisher. Ostia quina ràbia que en fa aquesta paraula!. Jo no sóc finisher de res, jo sóc en david i he acabat un triatló distància B. Ni halfs ni ironmans ni òsties.\nVa! , que amb tot, estic molt content i satisfet i segurament l’any que ve faré un “Home-de-ferro” sencer...ja ja ja\nEtiquetes de comentaris: animalades, TONTERIES, Triatló\non anem david a córrer?\nDic que tens tota la raò del mon, sobre tot al ultim parrafo... poseso, que esto no es montaña y la lección debe ser evitar caer en en el mismo error en nuestras cursas fuera de arrrfalto !! Enhorabona David, Apunta Extreman de Salou per 2010. Ens veiem abans, oi ?\nJo vaig bé, amb un "projecte" entre mans que ara no em permet ni fer curses ni fer el ganso al blog\nAnem on tu vulguis Enric(???)\nDe todo hay en todas partes Esteban...\nSi tuviera una maquina del tiempo me apuntava al Extrememan 2010. Fijo, ja ja ja.\nBueno estoy entre este i el Ironcat.\nI m'he mossegat la llengua Luigi...\ntrisales ha dit...\nNo hi estic gaire d'acord així que si ho voleu podeu fer una llegideta al meu blog:\nHe llegit el teu post.\nBé, que vols que et digui, no hi ha una única manera de fer les coses, és evident, tampoc dic que la meva sigui la millor, només faltaria.\nEl demés són només opinions.\nJa dic que jo, acabo d'arribar.\nIntento no ofendre a ningú, i més, a través d'aquest mitjà, on les paraules sovint prenen altres significats.\nAh! i si t'has mirat el bloc una mica veuràs que jo sóc el primer de en riure'm de mi mateix.\nI no m'escandalitzo.\nvaia flipats aquests tri-matats\nestos xiquets si semblen figurins!\nDavid, t'animo a que segueixis gaudin del triatló, veuras que, com a tot arreu hi ha de tot, i segur que toparas amb gent fantastica. Pot ser aixi podras trencar la idea del estereotip de triatleta.\nCadascú que pensi el què vulgui, la qüestió és que tots disfrutem al màxim oi. Doncs gas a la burra que de xulos i prepotents en tenim a tot arreu i de ben parits també. Està bé que la gent opini però sempre amb respecte o no Xesc? Perquè trimatats o flipats ho som tots, tu potser no serà tri però matat segur que si, igual que jo, en David, en trisales, etc.\nsi veniu al de Salou teniu casa!!! Fins i tot si porteu a un ruc te espai per estar i menjar a go-go! jajajaja!\nDeu mola això del tri, m'estic picant...


Matas torna el carnet el dia abans que el jutge dicti mesures cautelars\nL'expresident demanà la baixa “temporal” del PP ahir i s'avançà al partit, que pretenia suspendre'l avui, quan el jutge Castro es pronunciarà sobre la proposició de la Fiscalia. Els populars de Balears acceptaren la petició just després que Rajoy anunciàs una decisió immediata\nL'expresident Jaume Matas, la setmana passada, a la porta del seu palauet del centre de Palma.\nL'expresident del Govern Jaume Matas ja no és militant del PP. Un dia abans que es coneguessin les mesures cautelars que li aplica el jutge per la imputació en el cas Palma Arena -en què Anticorrupció l'acusa de 12 delictes- i un dia abans que el seu partit fes oficial que el suspenia de militància, Matas demanà la baixa "temporal" i la formació a les Illes l'acceptà immediatament. Matas posà així fi a 17 anys de militància al PP (1993-2010), partit que presidí durant 10 anys (1997-2007) amb un poder inqüestionat fins que dimití sobtadament després de perdre el Govern balear.\nL'expresident s'avançà així a la decisió que ja havia pres la direcció del seu partit a Madrid, que pretenia suspendre'l de militància un pic el jutge ordenàs mesures cautelars contra ell. Al carrer Génova -on es troba la seu del PP espanyol- no estaven disposats que els arrossegassin les acusacions de corrupció contra l'expresident i tenien intenció de donar l'ordre al PP balear perquè la fes efectiva avui. Tanmateix, la decisió també la coneixia Matas, que ahir dematí s'hi avançà i demanà la "suspensió temporal de militància" per "no perjudicar políticament el PP", segons informà la formació el migdia en un breu comunicat. En l'escrit, el PPdiu que "accepta" i "respecta" la petició de Matas.\nAbans que el PP balear s'hi pronunciàs, fou el president del partit, Mariano Rajoy, qui anuncià des de Canàries que la formació a Balears prendria "una decisió" immediatament i ell l'avalaria "expressament". En no-res, el PP balear indicà que Matas demanava la baixa i que s'acceptava. Rajoy valorà la baixa de Matas abans que ningú del PP balear ho fes. Quan encara no era confirmada, el portaveu parlamentari Francesc Fiol advertí que, si es produís, seria "adequada" a la situació. El diputat tornà a defensar la gestió del Govern Matas, del qual fou conseller, i considerà que la Fiscalia no jutja tota la gestió d'aquell govern sinó una qüestió concreta. Després, el número dos del partit a les Illes, Miquel Ramis, assegurà que la decisió de Matas "allibera" el partit d'haver d'actuar contra ell.\n17 anys de militància i 10 de presidència\nMalgrat que, darrerament, alguns dirigents del PP l'hagin qualificat com un "militant de base, allò cert és que Jaume Matas ho ha estat tot dins el PP balear. Sense anar més enfora, en fou el darrer candidat autonòmic. Amb la decisió d'ahir, de demanar-li la baixa temporal de militància, l'expresident del Govern acabà amb 17 anys d'afiliació al partit (1993-2010), del qual fou president durant una dècada (1997-2007), fins que dimití just després que se sabés que perdria el Govern de Balears, tot i quedar a les portes de la majoria absoluta. Fins llavors, Matas tenia un poder inqüestionat dins la formació, sobretot després de ser ministre de Medi Ambient amb Aznar.\nSempre ha fugit com un covard. Va dimitir de la presidència del partit qua varen perdre les eleccions i ara torna a fugir amb la coa enmig de les cames...\nAra ja no és del PP... però quan va delinquir (i no presumptament que ja ha reconegut delictes fiscals) era del PP, President del PP, o sigui que no fotem faves.\nPer cert, la retirada del passaport són mesures cautelars, i li retiraren divendres... el PP tan "contundent" com sempre.\nPer electors del PP = idiotes, fa mes de 10 anys\nDe forma "temporal"? Això no és una baixa ni res, això és una presa de pèl.\nÉs increïble que dirigents des PP li desitgin lo millor a n'en Matas, i que se respecti sa presumpció innocència... Lo que haurien de desitjar és que s'aclareixi tot, que en Matas torni es duros i se'n vagi a presó (ha confessat que va defraudar a Hisenda)...no se suposa que es dirigents polítics vetllen per lo públic???\nPer La viu viu pepera, fa mes de 10 anys\nAnte tempus, praemature,\ntempori servire, corpus curare


Programa Integrasport 2017-18\n39 equips esportius de Menorca treballen en valors amb Integrasport\nLa segona part del programa Integrasport està en marxa amb un grup de 13 equips de clubs esportius de l'illa. L'àrea d'Esports del Consell de Menorca els ofereix suport per treballar els valors en la formació esportiva. A la primera part, ja finalitzada, es van apuntar 26 equips.\nEl programa d'aquest curs 2017-18 s'ha dividit en aquests dos períodes d'actuació que es reparteixen en 17 sessions amb una durada de 3 mesos aproximadament. Els grups treballen amb 5 agents que intervenen en la formació esportiva dels clubs dissenyant programes específics segons les seves necessitats i cercant sempre la implicació de tots els agents que estan al voltant dels joves esportistes.\nIntegrasport, emmarcat en el projecte "Posem valors a l'esport", que organitza el Consell de Menorca, es dirigeix a les categories d'esport escolar, aleví, infantil i cadet, per afavorir el seu aprenentatge i que l'esport els ajudi en el seu desenvolupament com a persones .\nEn la primera intervenció van participar els següents clubs:\n- Penya Ciutadella / Penya Orient (12 equips)\n- Dosa CF (6)\n- UE Sami (4)\n- Club Atlètic Mercadal (2)\n- Club Atlètic Villacarlos (2)\nI en la segona part que s'està desenvolupant ara participen:\n- Club Volei Ciutadella (4)\n- Club Esportiu Es Port (2)\n- Club Tennis Mercadal (1)\n- Golf Son Parc (1)\n- Club d'Escacs Penya Alfil (1)\n- Club de Patinatge d'Alaior (1)\n- Club Atlètic Villacarlos (3)


La desbandada catalana - Diari de Girona\nLa desbandada catalana\nmatías vallés 31.03.2018 | 00:20\nEl ministre José Barrionuevo va ser condemnat pel Tribunal Suprem a deu anys de presó, pel segrest amb fons públics d'un ciutadà. El pròcer socialista va complir tres mesos de presó efectiva, menys que els Jordis o que Oriol Junqueras abans de seure's a la banqueta, amb l'afegit que cap d'ells ha provocat ni una rascada a un altre ésser humà. Tot i els encomiables esforços novel·lescos del jutge Llarena per transformar l'aldarull davant de la conselleria d'Economia de la Generalitat en un segrest amb ostatges, és ofensiu comparar l'experiència dels funcionaris allà desplaçats amb la peripècia viscuda per Segundo Marey. Les víctimes del terrorisme no es mereixen aquest afront addicional.\nPP i PSOE van actuar conjuntament per alleujar la sort de Barrionuevo, i també han sumat els seus esforços per aplicar a Catalunya un article 155 en el sentit punitiu contrari. La Generalitat no va passar dels seus dirigents sorgits de les urnes al Govern de Madrid, sinó a la gestió directa del Tribunal Suprem, amb una aplicació generosa del Codi Penal. El resultat és la desbandada catalana en curs, es digui fugida, èxode o exili.\nCatalunya exemplifica les conseqüències de lliurar el poder absolut al Doctor Strangelove de Kubrick. Cada capítol és més absurd que l'anterior. Atès que el PP és inservible en territori català, Rajoy descobreix un inesperat aliat en les CUP. La tasca de sapa dels anticapitalistes, amb el seu portaveu bastonejant sense misericòrdia un candidat a la Generalitat que es disposava a ingressar a la presó per defensar la causa independentista, no el millora ni García Albiol. Al contrari, el badaloní va demostrar en replicar a Turull que la humanitat és compatible amb l'enfrontament radical.\nAplicant el criteri rigorista de les CUP a la vida corrent, procedeix atropellar un vianant que creua en vermell, perquè n'aprengui. Sostingut pels vots dels anarquistes i del Suprem, Rajoy ha materialitzat el seu somni. Ha trobat un funcionari que li evita qualsevol intromissió de la política, tan enutjosa com va predir Franco. A més, Llarena no exigeix el protagonisme malaltís de Soraya Sáenz de Santamaría.\nLa desbandada no només es deu a la transformació de la independència d'una comunitat en un debat judicial. Catalunya sencera és abordada com un problema penal, i els optimistes ressaltaran que seria més greu que s'abordés com un assumpte militar. No obstant això, pecaria d'irracional qui descartés el trasllat de la bel·ligerància al bel·licisme, donat el ritme atropellat que han adquirit els esdeveniments.\nNo es tracta de denunciar la ingerència de la justícia en la política, sinó d'exigir la ingerència de la política en la política. L'equiparació de l'1-O amb el 23-F oblida el matís ciutadà. No hi va haver manifestacions al costat de les Corts en suport a Tejero, que hagués estat un candidat electoral de retorçat però breu recorregut. En canvi, bona part dels empresonats i processats vénen ratificats pel detall que tots desitgen obviar. De nou, ni PP ni PSOE volen que s'utilitzi el llenguatge numèric de les votacions, perquè els obligaria a explicar la continuïtat de Rajoy a la Moncloa.\nLa desbandada confirma que ni les CUP treballen ara mateix a Catalunya amb una expectativa racional d'independència. Aquesta constatació hauria d'afavorir el diàleg, però la renúncia evident als plantejaments radicals enfureix als dos bàndols. Accentua l'enquistament. Contra aquestes evidències, als votants no els va importar que Puigdemont es presentés des de Brussel·les, que Jordi Sànchez oposités al Parlament des de la seva cel·la en una presó de Madrid o que sobre Turull i altres candidats pesessin els mateixos delictes que van condemnar Tejero. Fins on els vots poden parlar, cal aventurar que aquestes dades van reforçar les posicions del bàndol sobiranista.\nTurull va ser empresonat l'endemà de pronunciar el discurs més important en la trajectòria d'un governant. Sense ànim d'ofendre, la intervenció d'investidura davant la Cambra supera en importància una declaració davant el Suprem. Dijous, l'integrant de la nova remesa de presos no va pronunciar una sola frase punible. Segurament estava mentint, la qual cosa l'emparentaria a la majoria d'integrants de la classe política, però es necessita una anàlisi molt extrema per concloure que les seves paraules incitaven a la sedició o la rebel·lió. Interrompre la cerimònia sagrada del parlamentarisme requeria d'un perill més imminent.


Com realitzem les visites immobiliàries en temps de COVID? - Canals\nCom realitzem les visites immobiliàries en temps de COVID?\nLa situació actual que ens està tocant viure ens ha obligat, com a tots, a adaptar-nos i a prendre les mesures de seguretat pertinents per a poder dur a terme la nostra feina de forma completament segura. És per això, que a Canals, hem creat un protocol d’actuació per a les visites immobiliàries que estem realitzant en temps de pandèmia. Us l’expliquem!\nEl protocol de visites immobiliàries el dividim en tres fases: l’abans, el durant i el després\nAbans de la visita a l’immoble\nEstablim un nombre màxim de persones en funció de la superfície de l’immoble amb l’objectiu de poder mantenir en tot moment els dos metres de seguretat.\nAgendem les visites deixant un temps prudencial entre l’una i l’altra. D’aquesta manera evitem que els ocupants arribin a coincidir.\nDescartem l’opció de visites de portes obertes en qualsevol immoble.\nTotes les visites les realitzem amb cita prèvia per a poder seguir les mesures de seguretat pertinents.\nÚs obligatori de la mascareta per a tots.\nAplicació de gel desinfectant a tots els visitants abans d’entrar a l’habitatge.\nOmplim una full de visita amb les dades de totes les persones que han acudit al immoble, per si els haguéssim d’avisar d’algun cas positiu detectat amb posterioritat.\nSalutació sense contacte físic.\nLimitar en la mesura que sigui possible el contacte amb qualsevol superfície de l’habitatge (poms, taules, fogons…).\nPreferiblement, fer ús de les escales i evitar l’ascensor. En el cas que s’hagués de recórrer al seu ús, fer-ho d’un en un.\nIntentar reduir el temps de la visita el màxim possible.\nEns desinfectem novament les mans amb aigua i sabó o gel hidroalcohòlic.\nVentilem i desinfectem l’habitatge que s’ha visitat.\nAquest protocol de visites immobiliàries l’apliquem tant als pisos en venda com en lloguer que realitza qualsevol membre de l’equip de Canals.\nAmb ell, seguim les mesures recomanades per les autoritats competents per a preservar la seguretat tant de treballadors com de visitants. A Canals estem en constant seguiment de les noves recomanacions i/o restriccions que pugui establir el Ministeri de Santedat per a complir amb totes elles.\nDavant qualsevol pregunta, no dubteu a posar-vos en contacte amb la nostra immobiliària Cerdanyola. Estarem encantats d’atendre-us!


I va dir sí, sí, sí vull! - L'Avellana\nI va dir sí, sí, sí vull!\nPosted on Jul 6, 2017 by katinka in Moments d'il·lusió | 0 comments\nDisculpeu per estar una mica desapareguda del blog, però ara en plena temporada anem a triple velocitat… i els pocs segons que em queden faig de trimami! XD\nPerò avui vull compartir amb vosaltres el supermomentàs que vam viure la setmana passada a la nostra finca… una proposta de casament d’allò més i més i més romàntica EVER!!!\nEl Rafa va voler demanar matrimoni a l’Anna en un entorn molt íntim i molt especial per a ella, perquè com ens va explicar ell, ella sempre s’havia volgut casa en aquesta finca… (ai, això ja em fa caure la llagrimeta…!) i per això va decidir contactar-nos i comptar amb la col·laboració del superflori Javier.\nDe pas us explico que l’Anna té un increïble estudi de tatuatges a Tarragona que es diu Ítaca Tattoo & Piercing.\nEl Rafa li va regalar una sessió de perruqueria perquè estigués radiant, la va recollir en limusina i va creuar el nostre Welcome to Paradise, tot a les fosques, amb molt poca llum, la casa només per a ells… Van entrar a la finca i van baixar de la mà per les escales cap a les Oliveres… van entrar a l’hivernacle… i de sobte FLASH, les llums es van encendre, i al fons, sota un cel de bombetes de colors, van trobar la seva taula… per a DOS!\nUns amics cantants de la parella, la Sue i el Toni (els Angel Dust) van aparèixer a mig sopar i els van dedicar una cançó que ens va posar els pèls de punta. Aquí us la deixo “Que todo el mundo sepa que te quiero” dels Elefantes.\nA més, el menú del sopar va consistir en els plats preferits de l’Anna, que el Rafa prèviament ens havia revelat. Aquí un gran gràcies a Manolo, el nostre chef de d’aquesta nit tan especial.\nCom ja us vaig dir per les xarxes, no va ser un simple SÍ, VULL, va ser un SÍ, SÍ, SÍ VUUUUUUUUULL!\nVan comptar amb BLANKO perquè immortalitzés aquell moment… Em va semblar una idea genial que comptessin amb uns bons fotògrafs perquè aquell moment quedés plasmat per sempre!\nI per avui ja no m’allargo més perquè ja us he explicat abans lo de la triple velocitat, i perquè crec que les fotos parlen per si soles.\nRomàntics al poder!!!\nPetonets per a tothom i a per un cap de setmana bodil!


La CUP celebra la 'dosi de realisme' d'ERC ! directe!cat\nPolítica Última actualització Dijous, 14 de desembre de 2017 16:00 h\nRiera situa unilateralitat i agenda social "al mateix nivell" a l'hora de gestionar l'endemà del 21-D\nEl candidat de la CUP, Carles Riera, parla amb els exdiputats Quim Arrufat i Eulàlia Reguant\nCarles Riera, CUP, eleccions, ERC, independència, PDeCAT, república\nEn aquesta ocasió ha apel·lat a la "massa crítica" del partit de Xavier Domènech per "reconsiderar el viratge" cap a l'autonomisme i que es puguin plantejar una agenda republicana.\nEn una roda de premsa a l'agència EFE, Riera també avisa els partits independentistes que l'endemà del 21-D situarà la unilateralitat i l'agenda social "al mateix nivell" a l'hora de negociar perquè considera que acatar la Constitució espanyola i el 155 és "d'una duresa insuportable i immoralment plantejable". En comparació amb aquest escenari, diu Riera, les propostes de la CUP són "absolutament toves" com perquè qualsevol partit les pugui acceptar.\nRiera ha tornat a qualificar d'"inquietants" els programes electorals d'ERC i de Junts per Catalunya --a qui només anomena com a PDeCAT--. "El programa del PDeCAT és el de retorn del peix al cove i el seu discurs és el de 'llibertat, amnistia i estatut d'autonomia'".\nEl que planteja ERC "és inviable"\nERC, diu Riera, sap que "el que planteja per escrit és inviable", però celebra que el seu discurs oral "ha fet un viratge cap a plantejaments de republicanisme i unilateralitat". "Seria molt agosarat dir que això és per acció del discurs de la CUP. Es deu tractar a una dosi de realisme", ha explicat Riera.\nEl líder cupaire sosté que Esquerra "està veient que les seves intencions no van enlloc i es ressitua". En aquest sentit, Riera s'ha adreçat als comuns perquè prenguin el mateix camí. "Confiem en la seva massa crítica perquè reconsiderin la seva posició perquè en la seva cultura política l'espai republicà encara és vigent".\nDes del punt de vista de transformació social, avia Riera, "amb qui més coincidències tenim és amb els comuns i ens agradaria sumar". "Com pot ser que participin en la celebració de la Constitució o que se'ns acusi de despertar el feixisme. És un viratge que se'ns fa incomprensible sent qui son", ha etzibat.\nEn aquest sentit, el candidat de la CUP avisa els partits independentistes que a l'hora de gestionar l'endemà del 21-D l'agenda republicana i l'agenda social estaran "al mateix nivell" perquè cal "governar per la majoria de la gent". Només així, afirma, es podran "tancar ferides".\nLa CUP diu que, d'altra manera, l'acatament del 155 i de la constitució és "d'una duresa insuportable i immoralment plantejable". Riera nega la imatge "dura" de la CUP a l'hora de negociar i avisa que en comparació amb l''status quo' les propostes de la CUP són "absolutament toves".\nSobre la investidura, la CUP reitera que no entrarà en la "polèmica nominalista" i assegura que tant el nom de Carles Puigdemont com el d'Oriol Junqueras "són benvinguts" així com el de qualsevol altre que assumeixi l'agenda social i política que plantegen els cupaires.\nPer contra, si guanyen els "constitucionalistes", Riera admet que caldrà obrir un temps de "reflexió" per assolir els objectius republicans en futures etapes polítiques. L'oposició, si es dona el cas, la CUP l'assumirà "des de dins, des de fora o en absència i presència parlamentaria", segons els convingui.\nLa CUP aplaudeix la campanya d'Arran contra la constitució 07.12.2017.\nL'enginyós detall de la CUP en el seu programa electoral 05.12.2017.\n16 de desembre de 2017, 11.08 h\nLA CUP ÉS IMPRESCINDIBLE JUNT A ERC, I JUNTS PER CATALUNYA, PEL RETORN DE L'EXCEL·LENT PRESIDENT PUIGDEMONT I TOT EL GOVERN REINTEGRANT-LO A LA SEVA LEGITIMITAT DELS CÀRRECS, QUE ELS HA ARRABASSAT DES DEL REINO BRESSOL DEL NAZISME, AMB GRANS PERJUDICIS CREATS PER TORBAR LA MENT DEL POBLE I ASSOLIR UN GOVERN PLÀCID AMB LA TIRANIA PERENNE, MONTESQUEU FA DOS-CENTS ANYS VA ESCRIURE: LAS PITJOR TIRANIA ÉS LA QUE ES PRESENTA COM DEMOCRÀCIA I ESTAT DE DRET, LA REALITAT DE L'ESTA ESPANYOL, CONSTR... Llegir més


Taller mecànic a Altafulla | León Mecànics\nTaller multimarca a Altafulla\nReparació de tot tipus de vehicles\nManteniment preventiu i correctiu de vehicles\nTaller mecànic a Altafulla\nQUÈ NECESSITES? CONTACTA AMB EL NOSTRE TALLER\nSom un taller multimarca, que realitza reparacions de vehicles de totes les cases comercials i models. Porta’ns el teu i ho solucionarem.\nEns encarreguem del manteniment preventiu i correctiu del teu vehicle. Revisem tots els nivells i fem canvi de feltres si és necessari.\nSi no disposes de temps suficient, nosaltres podem anar a passar la ITV del teu vehicle per tu. Indica’ns el dia i l’hora i ho tindrem tot previst.\nTot tipus de recanvis\nA León Mecànics treballem amb tot tipus de recanvis, tant de les cases originals com d’altres marques. Consulta’ns.\nTaller de reparació de vehicles a Altafulla\nEl teu vehicle ha començat a fer un soroll i no saps que passa? Vols vendre el cotxe i desitges fer una revisió completa? Et toca passar la ITV i no tens temps de fer-ho tu mateix? Vine a León Mecànics, el teu taller de reparació de vehicles a Altafulla. Som especialistes acreditats per a la revisió i reparació de tot tipus de vehicles, independentment de la seva marca o model.\nLa qualitat en les reparacions està per sobre de tot\nManteniment de vehicles a Altafulla\nA León Mecànics t’ajudem a mantenir el teu cotxe en perfectes condicions, gràcies al nostre servei de manteniment de vehicles a Altafulla. Revisem tots els nivells, fem canvis de feltres i ens assegurem que tot funciona segons el previst.\nReparació de vehicles a Altafulla\nSolucionem problemes elèctrics, substituïm els vells pneumàtics per altres Nous, fem reparacions mecàniques i, en resum, ens encarreguem de qualsevol problema que tingui el teu vehicle. Deixa-ho a les nostres mans i et direm que és el que està fallant, quina solució existeix i el preu final del servei.\nMecànics a Altafulla\nEls nostres mecànics estan per ajudar-te en tot el que necessitis. Sol·licita informació sense compromís.\nMecànic a Altafulla\nAMPLI HORARI D’ASSISTÈNCIA\nEstem a la teva disposició de dilluns a divendres\nde 9:00 a 13:00 i de 15:00 a 19:00 hores\nCarrer Caid Ismail, 1,\nAltafulla, 43893, (Tarragona)\n977 897 841


stampam: de març 2014\nPublicat per Stampam eneriji a 2:30\nEl somriure és una de les coses més importants que hem de fer cada dia!!\nI per fer-li una commemoració he decidit dedicar-li tot un "LAYOUT" És un "lo" senzill però amb la potència que volia donar-li!! El rellotge de penjar és una cosa que m'identifica bastant o més ben dit molt!!... i m'agrada posar-lo quan puc!\nHe Utilitzat un fons de paper bastant neutre, i li he posat emboussing transparent combinat amb aquarel·les de colors potents!!\nHe fet un fons de foto més petit utilitzant paper vegetal i stazon per estampar un segell repetidament creant una textura...\nEls detallets d'stampam.net que m'encanten.... Perquè no dir-ho!! ;P\nI una tinta genial que és acrílica per a fer quatre tocs de decoració!!\nTé una opacitat molt bona, es pot fer servir en un xiu-xiu d'aigua i també es pot aplicar directament amb el seu aplicador que és un conta gotes que és el que he fet jo!\nPublicat per Stampam eneriji a 10:06\nEtiquetes de comentaris: català, eneriji, layouts\nPublicat per Stampam eneriji a 9:30\nEtiquetes de comentaris: català, eneriji, nou\nPrimers enviaments a les nostres col·laboradores!!!\nEls paquets ja estan en marxa!!!\nPublicat per Stampam eneriji a 10:00\nEtiquetes de comentaris: català, col·laboradores\nUs volem anunciar que trobareu tot el nostre material en català a la fira de Sitges a la parada de Fotografia Jiménez!!!;)\nPublicat per Stampam eneriji a 5:24\nUna bona excusa per a fer una trobada!! Un Moment per a recordar!\nEtiquetes de comentaris: català, eneriji, scrap, stamapam.net\nEns comencen a arribar els nous productes en català! i us volem ensenyar cosetes que anem fent amb ells!! ;)\nÉs un "lo" amb un fons treballat amb gelatos i embossing transparent, dos tires ens subjecten els elements decoratius. La foto està emmarcada amb una decoració de cinta, blonda i un embellisment d'american crafts\nPodem anar-hi penjant receptes a mesura anem trobant bolets!!\nPublicat per Stampam eneriji a 9:00\nEtiquetes de comentaris: català, nou, scrap


Col·legi Cultural Badalona - El Col·legi - La màgia de créixer junts\nEl Col·legi Cultural, benvinguts!\nEl Col·legi Cultural és un centre concertat que va néixer l’any 1938 a un dels edificis més emblemàtics de la ciutat de Badalona. El nostre objectiu és el de fer créixer i contribuir al desenvolupament de la societat de Badalona i les poblacions que l’envolten.\nAl Col·legi Cultural tenim una llarga trajectòria en el món de l’educació. Any rere any ens esforcem per complir un dels principals reptes; oferir una formació de qualitat i de gran ajuda a tots els alumnes. Oferim un Ensenyament concertat des de la Llar d’Infants i Educació Infantil fins a Cicles Formatius i Batxillerat, on totes les etapes són concertades.\nEntenem l’educació com una eina que permet als alumnes desenvolupar tots els aspectes de la seva vida personal. D’aquesta manera poden adquirir els seus propis valors i formar-se com a persones. Un dels nostres principals objectius és que els alumnes adquireixin autonomia i responsabilitat en els seus actes i decisions.\nEl Col·legi Cultural no seria el que és sense la implicació de l’equip de professionals que l’integren amb el Col·legi i el Projecte Educatiu. Gràcies a ells aconseguim formar als nostres alumnes i ajudar-los a créixer i desenvolupar-se com a persones. El requisits principal que demanem als nostres professionals és que siguin persones dinàmiques, amb passió per la seva feina, amb ganes de voler que els alumnes aprenguin i s’interessin per allò que els envolta.\nTots els nostres claustres de professors estan formats per persones de diferents edats i formes de pensar, d’aquesta manera aconseguim combinar l’experiència i la iniciativa per tal de trobar un punt intermedi que faci que l’educació que oferim sigui atractiva, innovadora i productiva per als nostres alumnes.\nDirector José Luís Díaz Castillo\nSotsdirector David Díaz Castillo\nCap d’Estudis – Petit Cultural Yolanda Rodríguez Puerto\nCap d’Estudis – Educació Infantil Berta Duran i Molina\nCap d’Estudis – Educació Primària\nSusana Porta Vila\nJosep Maria Saiz Jorrín\nCap d’Estudis – Educació Secundària Obligatòria José Manuel Aguilera\nCap d’Estudis – Batxillerat Mª Carmen García Romero\nCap d’estudis – Cicles Formatius David García López


COMUNICACIÓ DE L'AULA 16-01-21 | Aula d´Extensió Universitària de Sabadell, per a la Gent Gran\nActe d´Inauguració del Curs 2021-22\nHistòric > COMUNICACIÓ DE L'AULA > COMUNICACIÓ DE L'AULA 16-01-21\nCOMUNICACIÓ DE L'AULA 16-01-21\nDesitgem que continueu bé de salut i amb ànims!\nLes classes de l’Aula continuaran el proper dilluns dia 18 a les 18:00 h. amb una classe virtual del musicòleg i crític musical Xavier Chavarria sobre “Músiques compromeses: Prokófiev i Xostakóvitx”. Al requadre corresponent de la nostra pàgina web hi trobareu tota la informació.\nAl requadre Visites Culturals de la nostra web hi podreu trobar un recorregut guiat virtual al Museu del càntir d’Argentona sobre la història, tipus i usos del càntir.\nAl requadre Material Multimèdia de la pàgina web hi trobareu una nova fitxa d’APRENENT TECNOLOGIES A L’AULA AMB L’ÀNGEL COLOMER, així com un tutorial per connectar-se a reunions de ZOOM.\nUs fem avinent que degut a l’increment de socis i sòcies que es connecten a les classes virtuals hem contractat una ampliació de l’aplicatiu Zoom fins a 300 persones, que en uns pocs dies tindrem ja activa. Demanem disculpes a tots aquells i aquelles que no s’hi van poder connectar el passat dilluns per causa de la gran afluència registrada.\nCom ja us hem anat informant vam arribar a un acord amb la UAB per participar de forma totalment anònima en una enquesta de la Facultat de Psicologia de la Universitat de Barcelona (UB) sobre “Estils educatius familiars en l’envelliment”, com us van educar els vostres pares, com vau educar els vostres fills/filles i com eduqueu i eduquen els vostres néts, la qual podeu trobar i participar-hi a l’enllaç:


Balanç climàtic d'un mes d'agost càlid i sec en general - El temps\nBalanç climàtic d'un mes d'agost càlid i sec en general\nRedacció 04/09/2019 - 11.01 Actualitzat 04/09/2019 - 11.16\nEls aiguamolls de l'Empordà a l'agost (Lluís Roura)\nEl Servei Meteorològic de Catalunya (SMC) ha publicat el balanç climàtic mensual corresponent a l'agost, un mes marcat per una temperatura per sobre de la mitjana climàtica i per una precipitació molt minsa en general.\nL'onada de calor del juny s'ha emportat la majoria dels titulars de l'estiu, però l'agost es pot qualificar de càlid en general, o fins i tot molt càlid en alguns punts del nord-est de Catalunya: al massís del Montseny, a la serra de l'Albera i en punts del Prepirineu central.\nL'informe de l'SMC destaca que la mitjana de la temperatura màxima ha estat de les més elevades de les darreres dècades per a un mes d'agost en punts del quadrant nord-est i de la Catalunya Central.\nL'episodi de calor més important va passar del 7 a l'11 d'agost, amb valors superiors als 40 ºC a la Ribera d'Ebre, el Priorat, el Segrià, el Bages i punts del prelitoral, i amb forta xafogor a la costa. Durant la calorada, 12 de les 145 estacions de la Xarxa d'Estacions Meteorològiques Automàtiques (XEMA), gestionades per l'SMC, amb més de 10 anys de dades, van igualar o superar la seva màxima absoluta d'agost. A més a més, 5 estacions van mesurar la mínima diària més alta de tota la sèrie.\nLa precipitació ha quedat per sota de la mitjana climàtica en general, amb mínims al quadrant nord-est, on el mes ha estat molt sec. Hi ha hagut excepcions en zones molt puntuals del litoral central i sud, el prelitoral sud, Ponent i el Pirineu occidental, on el mes ha estat plujós.\nEl mes ha estat un dels més secs de les darreres dècades en alguns punts. Per exemple, a Figueres-Cabanes, amb dades des del 1950. El registre mensual de 3,4 mm és el segon més sec, darrere del de l'any 1962 (0,3 mm). A Girona (7,6 mm) ha estat el tercer més sec del rànquing, darrere dels del 2011 i el 2000.\nL'episodi de precipitació més destacat va arribar la nit de l'11 d'agost, amb pluja localment torrencial, pedra, ventades i molta activitat elèctrica. Les quantitats més importants registrades a les estacions de l'SMC van ser els 65 mm al Montmell i els 57 mm a Cunit, al Baix Penedès.\nUn altre episodi de pluja destacat va arribar entre el 19 i el 20 d'agost. Va ser persistent al Pirineu, amb registres de més de 100 mm. No s'havia registrat mai un episodi d'aquesta magnitud al juliol o a l'agost a les estacions de la XEMA d'alta muntanya.\nPer acabar el mes, una Depressió Aïllada en Nivells Alts (DANA) va passar per Catalunya i va deixar un episodi de tempestes el dia 27. Els dies 30 i 31 també vam tenir xàfecs localment abundants.\nPodeu consultar el balanç complet en aquest enllaç.


Els nervis s'apoderen de Bartomeu: polèmica decisió enmig del 'cas Messi'\nBartomeu acomiada el despatx d'advocats Cuatrecasas com assessor de les negociacions amb Messi\nL'equip ha estat treballant fins el dia d'avui\nper Júlia Navarro divendres, 28 d’agost 2020 - 21:50h\nEl president blaugrana, Josep Maria Bartomeu, ha decidit acomiadar l'equip d'advocats dirigit per Jorge Badía | FC Barcelona\nEl despatx d'advocats Cuatrecasas ja no és l'assessor legal del Futbol Club Barcelona. Segons avança Crónica Global, el president blaugrana, Josep Maria Bartomeu, ha decidit acomiadar l'equip d'advocats dirigit per Jorge Badía per dur a terme les negociacions amb Leo Messi. Cal recordar que el despatx Cuatrecasas ha estat l'encarregat de dirigir l'estratègia legal fins el dia d'avui.\nTal com indiquen fonts del despatx d'advocats, Messi i la seva família treballen des de diversos anys amb el soci Jorge Pecourt, membre de l'equip d'Esports i especialista en l'àmbit tributari, drets de propietat intel·lectual i aspectes jurídics dels seus contractes. Apunten que ha estat Pecourt qui va recomanar a l'astre argentí enviar el burofax.\nMessi ho té clar: La dimissió de Bartomeu no provocarà que es quedi\nEl cas Messi no s'atura i a mesura que avancen les hores apareixen informacions de tota mena. Segons ha informat Catalunya Ràdio, l'astre argentí té decidit que la dimissió del president del FC Barcelona, Josep Maria Bartomeu, no provocarà que es quedi al club blaugrana. És a dir, el davanter del Barça té molt clar que el seu futur passa lluny del Camp Nou.\nD'altra banda, tal com indica el citat mitjà, ara mateix la intenció de Leo Messi és no presentar-se aquest diumenge 30 d'agost a les proves PCR que es realitzaran a tots els integrants de la primera plantilla blaugrana. L'endemà, la plantilla dirigida per Ronald Koeman realitzarà el primer entrenament de la pretemporada. Els advocats del futbolista argentí recomanen que no ho faci. A més, han demanat una reunió amb els advocats del Barça per trobar una solució amistosa a la seva sortida.\nLa reacció de Bartomeu i del Barça en general ja s'ha fet pública: es planten. No es volen reunir amb Messi si la seva intenció continua sent marxar. El club assegura que, si no és per a renovar, no volen cap reunió amb el futbolista argentí i, per tant, li demanen que vingui amb els 700 milions de la seva clàusula si vol abandonar el club blaugrana.\nGir en la marxa de Messi: «Els seus advocats ja no ho tenen tan clar...»\nSalut posa el crit al cel: La zona catalana que torna a estar en una situació perilosa\nLeo Messi Josep Maria Bartomeu FC Barcelona


Inici › Inauguració exposició: "Tanzània amb ulls d'infant. Art i desenvolupament a l'escola".\nLa Regidoria de Participació, Bon Govern i Serveis Generals a través del departament de Solidaritat i Cooperació col·labora amb el projecte expositiu "Tanzània amb ulls d'infant. Art i desenvolupament a l'escola" de l'ONG Mirades del Món amb la participació de les escoles: Els Ganxets, La Vitxeta, General Prim, Maria Rosa Molas, Marià Fortuny i Pompeu Fabra.\nAquesta exposició es podrà visitar al Centre Cívic Llevant durant el mes de desembre de les 9h a les 21h i la inauguració comptarà amb una actuació del Cor Ciutat de Reus.\nAmb “Mirades del món” es vol apropar diferents realitats als infants de manera vivencial i experimental per tal que puguin reflexionar sobre les diferències i les similituds de diverses parts del món. Volen que aquesta mirada sigui des del cor, el respecte, la solidaritat mútua, més enllà d’un paisatge, d’una ciutat o d’un monument.\nAquesta exposició ens endinsa en la mirada d’infants de cicle inicial d’educació primària d’unes quantes escoles de Reus. Els centres educatius s’han agermanat amb l’ONG de cooperació AfricaNdoto que desenvolupa la seva tasca a Tànzania. De la mà d’AfricaNdoto han treballat units un país i una realitat diferent. Gràcies a la feina compartida, podem viure en aquestes obres les diverses mirades del món amb els ulls dels infants.\nL'exposició també comptarà amb obres tribals africanes de la col·lecció Jesús Arjona Muñoz, jove historiador tarragoní especialitzat en l'art i la cultura del continent africà.


Model 233: Què és i per què serveix - Luis Gestoria\nEl model 233 és una declaració informativa anual que les guarderies o centres infantils autoritzats estan obligats a presentar a Hisenda. Amb aquest model, les mares treballadores amb nens menors de 3 anys matriculats al centre, es poden deduir fins a 1.000 euros en la declaració de la renda. El model 233 es pot presentar portant el control amb un Excel que no és difícil d’omplir però sens dubte suposa una càrrega addicional de treball pels gestors o responsables dels centres educatius. Aquest Excel s’ha d’enviar a Hisenda com un fitxer CSV, més endavant expliquem com generar-lo.\nQui està obligat a presentar el Model 233\nLes llars d’infants són les obligades a presentar aquesta declaració informativa. Aquestes es converteixen en les encarregades d’informar a l’AEAT de tots els ingressos que han rebut per part de mares treballadores amb nens menors de 3 anys matriculats allà.\nQui es beneficia del Model 233\nLes beneficiades de la deducció de despeses de guarderia seran aquelles mares treballadores per compte aliena, o autònomes, que estiguin cotitzant a la Seguretat Social, amb un fill o filla menor de tres anys matriculat al centre. És a dir, no n’hi ha prou amb l’infant tingui menys de tres anys i la mare treballi. Ha d’estar cotitzant en el règim general, RETA, o qualsevol altre que li correspongui segons la seva activitat i aquí recau la dificultat del model, ja que les llars d’infants hauran de mantenir un registre actualitzat de la situació laboral de les mares.\nQuines dades ha d’incloure el Model 233\nPrincipalment dades personals, tant dels progenitors com dels nens, així com de les despeses que han tingut els pares a l’escola bressol.\nDades personals: s’ha d’incloure el NIF, nom i cognoms del nen o nena, així com de la mare (o persona que té atribuïda la guarda i custòdia en exclusiva) i de l’altre progenitor.\nRecorda que si una mare té més d’un fill al centre, hauràs d’incloure les dades corresponents de cada alumne de manera separada.\nDades temporals: has d’indicar tant els mesos complets pagats, com els que el nen ha estat matriculat però no hi ha hagut classe per no ser lectiu. En el següent punt ampliarem aquesta informació.\nDades econòmiques: per incloure correctament les dades que s’han d’omplir al Model 233, s’ha de tenir en compte les despeses de tot l’any, incloent els mesos que han estat pagats a meitat, així com matrícules i despeses de menjador. Les activitats extraescolars no es podran incloure com a despeses deduïbles.\nCom omplir el model 233\nL’Excel que s’ha d’omplir per presentar el model 233 i que ha posat a disposició l’AEAT és el següent document Excel per descarregar. Aquest serveix com a exemple de com s’han d’introduir les dades, per així posteriorment presentar-lo com un fitxer CSV. El problema no rau en el fet de com emplenar-lo, sinó en la gran quantitat de dades que s’han d’introduir ja que en cap dels casos les llars d’infants disposen d’aquesta informació i han obtenir-la de cadascuna de les mares que estan pagant les quotes del centre.\nA la següent imatge es pot veure una captura de pantalla del document Excel en qüestió.\nUn cop completat l’arxiu Excel, s’ha de guaradar en format CSV i pujar-lo a la seu electrònica de l’AEAT.\nQuan s’ha de presentar el Model 233\nEl termini per presentar el Model 233 per a l’exercici 2018 s’ha establert entre l’1 de gener i el 15 de febrer. Per als següents exercicis s’haurà de presentar al llarg del mes de gener, segons l’Ordre que el regula. Recorda que, per descomptat, tens dret a presentar declaracions complementàries del Model 233, davant de qualsevol necessitat de rectificar o afegir alguna dada, sempre que et trobis dins el termini establert. Necessites ajuda? Si la gestió amb Hisenda et resulta molt costosa has de saber que es pot externalitzar el servei a qualsevol gestoria. Nosaltres com a experts fiscalistes ja portem la presentació d’aquest model de diferents escoles bressol i centres educatius certificats.


Moments d'òpera | Il barbiere di Siviglia (G. Rossini)\nTannhäuser (R. Wagner) Le nozze di Figaro (WA Mozart)\nMaria Callas com a ‘Rosina’. Milà, 1956\nIl barbiere di Siviglia és una òpera còmica dividida en dos actes, amb música de Gioacchino Rossini, i llibret en italià de Cesare Sterbini; tot i que basat en El barber de Sevilla de Pierre de Beaumarchais (obra de teatre homònima, però en francès) de l’any 1775.\nL’estrena de l’òpera va ser el 20 de febrer de 1816 al Teatre di Torre Argentina de Roma; a Catalunya hi va arribar, per primera vegada, el 16 de juliol de 1818, al Teatre de la Santa Creu de Barcelona.\nBasada en la comèdia de Beaumarchais, de la qual ja Paisiello -amb el seu llibretista Petrosellini– havia compost una òpera d’èxit, Rossini va presentar la seva versió durant les seves vacances de Nadal a Roma, quan després d’haver treballat al teatre San Carlo de Nàpols, es dedicava a buscar contractes d’última hora a la ciutat eterna. El contracte li va facilitar l’empresari del teatre Di Torre Argentina de Roma, que era el Duc Cesarini Sforza, i per la rapidesa amb què necessitava la partitura, Rossini va escollir un tema que ja estés aprovat per la censura; per aquest motiu van recórrer al mateix argument que Paisello.\nRossini va escriure aquesta òpera en un temps rècord, ja que el contracte amb el teatre es va firmar menys de dos mesos abans de la seva estrena. Rossini afirmava haver-la completat en només tretze dies.\nTambé és una òpera directament associada amb un títol de Wolfgang Amadeus Mozart, i per això cal fer referència a Le nozze di Figaro, que no deixa de ser la continuació de la història que aquesta setmana us presentem, malgrat haver estat composta l’any 1786, per tant força abans que El barber de Sevilla. L’explicació és senzilla: tan Mozart com Rossini es van fixar en l’obra de Beaumarchaise, tot i que Mozart es va centrar en la segona part, i Rossini en la primera.\nAra bé, si vols conèixer l’argument i els moments musicals més rellevants, et recomanem que escoltis els Moments d’òpera d’aquesta setmana:\nTagged with → IL BARBIERE DI SIVIGLIA • JOYCE DIDONATO • JUAN DIEGO FLÓREZ • MARIA CALLAS • MARILYN HORNE • MOMENTS D'ÒPERA • ROSSINI • VLADIMIR CHÉRNOV


K-Swiss Si-18 International Lux Blanc, Dressinn\nK-Swiss - Calçat home - Vambes\nDescripció K-Swiss Si-18 International Lux\nEl seu joc de calçat fora de la pista amb el Si 18 OG Internacional sabatilla inspirada en el Si 18 Internacional que es va introduir en 1989. Els seus banderes de marca i de Grand Slam de la verema són un record de dies passats de glòria sabatilla d'esport. Icònics 5 franges, una part superior de cuir i encaix fins al tancament del poliment de l'aparença clàssica.\nSi vols comprar els millors productes de Calçat home de la marca K-Swiss, has trobat el millor lloc per fer-ho! A dressinn sempre treballem amb les millors marques del mercat com K-Swiss, per tal d’oferir-te la millor qualitat i millors preus en material de moda , com és el cas de K-Swiss Si-18 International Lux. Fes la teva compra online ara mateix i rep el K-Swiss Si-18 International Lux el més aviat possible.\nCaracterístiques K-Swiss Si-18 International Lux


PROCARR és un Software únic per a la gestió dels seus carrossats i els procediments que assegurin el perfecte control i traçabilitat de totes les carrosseries fabricades a la seva empresa i dels components subjectes a actes reglamentaris així com els que no són obligatoris.\nAquest programa ha estat desenvolupat per l’associació AECAT, juntament amb el seu equip informàtic i tècnics col·laboradors mitjançant la seva implantació pràctica en més de 50 empreses amb el seguiment a diari de les necessitats de cada usuari, implementant en cada moment diferents versions i actualitzacions.\nEn el moment que utilitzeu el programa, entrarà en la dinàmica de desenvolupament de Software en la qual les seves opinions i noves idees formaran part de futures versions si són operatives per a la majoria d’usuaris.\nUTILITATS GENERALS DE PROCARR\nGaranteix la utilització dels informes H o Directives parcials en fàbrica, així com el control per fases d’el vehicle en tot el seu procés de fabricació.\nS’admet PROCARR com a eina de gestió de qualitat dels seus actes reglamentaris per a les auditories de qualsevol ministeri europeu.\nEs evidència la traçabilitat dels components i s’assegura la Crida a Revisió.\nEs garanteix el procediment de Compra de components homologats així com la sol·licitud de Certificats d’homologació i COP.\nEs té una llista de components, tant homologats com no homologats.\nEs pot controlar tots els components utilitzats en un vehicle incloses carrosseries i MÀQUINES.\nEs garanteix el tractament de les NO CONFORMITATS i el seu registre.\nEs evidència la posada a el dia en Normativa reglamentària, mitjançant accés WEB.


Més detalls sobre el nou servei\nData de publicació: 18 desembre 2014 .\nAra, per als habitants d'algunes ciutats per comprar productes IKEA s'ha convertit en més fàcil que mai. N'hi ha prou amb tenir accés a Internet i una llista específica de les compres desitjades. Llavors, com se sol dir, un truc. Considerem l'exemple de l'adquisició de la ciutat NovosibirskSobre el que escrivim en la nostra última article.\nservei "Compres des de la llar"IKEA ha proporcionat amablement pel servei de comandes per trucada. De fet, no es pot passejar en el catàleg, que marca la posició desitjada, però només per omplir формуQue consisteix en només dos camps: el seu número de contacte i el nom. Després vostè serà contactat dins d'un dia de treball, i pot generar la seva comanda directament al telèfon.\nLa segona opció és més tècnic. A la pàgina principal el lloc web oficial d'IKEA Rússia a la cantonada superior dreta s'estableix en "Llista de compres". Amb ell, la possibilitat de crear fàcilment una llista personalitzada de futures adquisicions. Un cop completat aquest procediment, llista de compres enviat per correu electrònic a l'adreça de la botiga. Més personal d'IKEA li cridarà per aclarir tots els detalls relatius al temps i la forma de pagament. El càlcul per a la compra es dóna a l'ús d'algunes opcions:\nel pagament amb targeta de crèdit;\npagament en efectiu al lliurament;\nCom es pot veure, servei "De compres des de casa" és bastant simple i fàcil d'utilitzar. El més important és que ara no han de recórrer a intermediaris, i la recepció de mercaderies directament d'IKEA, l'estalvi dels recursos propis.\nI, finalment, una altra bona notícia: un nou servei amplia la geografia. ara - Барнаул. Els residents de la ciutat podran avaluar totes les comoditats del servei de recent introducció "de les compres des de casa" hivern 2015 ve.\nLa preocupació sueca sobre IKEA no deixa els intents de començar un negoci a Bielorússia. El Ministeri de Comerç es dedica actualment a un procés de negociació activa amb els inversors estrangers que representen IKEA. Una empresa sueca en paral·lel amb la creació de la producció de mobles a Bielorússia ...


Ciutadans obri un expedient d'expulsió a Punset perquè es va reunir amb Puigdemont a Waterloo - Diari La Veu\nEscriba el número 395054\nEl partit liderat per Rivera ha enviat a primera hora d\_'aquest dissabte una notificació a Punset en què se li anuncia l\_'obertura d\_'un expedient disciplinari per una falta \_'molt greu\_'.\nLa Comissió de Règim Disciplinari de Ciutadans ha obert aquesta setmana un expedient d'expulsió a l'eurodiputada Carolina Punset –que precisament aquest dissabte ha fet pública una dura carta contra la formació– perquè es va reunir amb Carles Puigdemont a Waterloo (Bèlgica) aquest 9 d'octubre. Segons fonts de Ciutadans a Europa Press, per a fer aquest viatge va utilitzar un cotxe oficial del Parlament Europeu.\nSegons recull Europa Press, el partit liderat per Albert Rivera ha enviat a primera hora d'aquest dissabte una notificació a Punset en què se li anuncia l'obertura d'un expedient disciplinari per una falta 'molt greu', que comporta l'expulsió. Fonts del partit detallen a l'agència que el motiu de l'expedient és el viatge fins a Waterloo en un cotxe oficial del Parlament Europeu per a mantindre una reunió amb Puigdemont. "Tenim constància que va visitar Puigdemont amb mitjans del Parlament Europeu i per això se li va obrir un expedient", assenyalen des del partit.\nHa sigut també aquest dissabte quan l'eurodiputada i abans síndica de Ciutadans a les Corts ha fet públic que abandonarà el partit, però no per l'expedient d'expulsió, sinó per iniciativa pròpia. Punset ha escrit una dura carta publicada com a primícia per eldiario.es aquest dissabte. En la missiva, critica la deriva 'masclista', 'espanyolista' i 'ultraliberal' de la formació, amb la qual actualment "no comparteix la majoria de les decisions orgàniques i, sobretot, polítiques". "Seguisc sense entendre com algú pot gitar-se sent socialdemòcrata i alçar-se sent ultraliberal. És com si el Partit Popular demà s'alçara socialista", argumenta. De fet, afirma que amb les decisions que ha pres la direcció de Ciutadans han convertit la formació en "la marca blanca del PP".\nLa formació assegura que no ha rebut cap notificació de l'eurodiputada. El que sí que ha rebut, segons avança eldiario.es, és una resposta de Punset al correu de la direcció del partit, on destaca que llegeix "sense molta sorpresa" el seu missatge.\nEn el correu electrònic, publicat també per eldiario.es, Punset remarca que no caldrà incoar l'expedient perquè "aquest matí ja havia enviat carta als mitjans de comunicació per a anunciar que demanava la meua baixa al partit". A més, de manera irònica, destaca la "casualitat" d'obrir aquest expedient "quan se sap que participaré en un programa de televisió que no sol ser del gust del partit" [un programa de TV3]. L'eurodiputada envia el missatge també als responsables de l'afiliació al partit, perquè se la done de baixa.\nEscriba el número 520582


Reconeixement al comerç de la ciutat a la segona edició dels Premis Porxada | Ajuntament de Granollers\nInici » Reconeixement al comerç de la ciutat a la segona edició dels Premis Porxada\nEls premiats a la segona edició de la Gala del Comerç de Granollers. Fotografia: Jordi Ribó\nL’Ajuntament de Granollers i Gran Centre coorganitzen la Gala del Comerç per posar en valor i reconèixer el sector comercial, així neixen els Premis Porxada, i aquest 2019 s’ha celebrat la segona edició.\nEls jurat dels premis està format per les associacions de comerciants de Comerç de Dalt, Del Rec al Roc, Sota el Camí Ral, Congost, Ramassar, Més que Comerç i Gran Centre i el Gremi d’Hostaleria del Vallès Oriental i l'Associació d'Hotels Vallès Oriental.\nL’artista i cantant, Elena Gadel, ha presentat la gala que ha donat a conèixer els guardonats a cada categoria.\nEl Premi Porxada en la categoria innovació ha estat per Inorbis. Empresa amb gairebé 40 anys d’experiència en el camp de l’ensenyament d’idiomes: anglès, francès, japonès o coreà. Inorbis aplica la innovació en la seva tasca diària introduint la robòtica, la matemàtica, el 3D i la programació educativa en anglès.\nEl Premi Porxada en la categoria reforma ha estat per Herbes del Portalet. Establiment nascut el 1980 de la mà de la Montserrat Carrizo i l’Anna Sánchez, dues dones amb un objectiu comú: treballar per la salut amb mètodes i productes naturals. Actualment, gràcies al relleu generacional, en Jordi i l’Ivan són els que fan possible la continuïtat del negoci familiar, oferint als clients una àmplia gamma de serveis i productes d’herboristeria, dietètica, cosmètica, alimentació, i un llarg etcètera. L’any 2018, es va portar a terme una important ampliació del local que ha permès augmentar l’oferta de productes.\nEl Premi Porxada en la categoria d’honorífic ha estat per Àgora, empresa d'assessorament i consultoria a PIMES que, des de 1987, ha consolidat una imatge de servei i qualitat en totes les seves àrees. Actualment compta amb un equip de més de 50 professionals. Enguany han apostat per un canvi de seu: més gran que els permetrà seguir creixent.\nLes 5 famílies comercials històriques\nEls Premis Porxada atorguen cada edició un reconeixement a les cinc famílies comercials més històriques. En aquesta segona edició les famílies històriques són: Garrell, Margarit, Just, Planas i Barbany.\nFAMÍLIA GARRELL - Gràfiques Garrell (1850). La família Garrell és la cinquena generació de comerciants i la quarta com a impressors. L’any 1850 els Garrell, amb Buenaventura al capdavant, ja gestionaven dues activitats comercials: una, on venien olis i vinagres, i una sabateria.\nL’any 1879 Esteve Garrell Escorsell va fundar la primera impremta de la ciutat on la generació següent va impulsar la publicació del prestigiós setmanari “La Gralla”.\nLa impremta Garrell era a més de taller tipogràfic, lloc de trobada d’intel·lectuals i polítics de Granollers i de la comarca.\nVa ser l’Amador Garrell i Alsina, autor del llibre “Granollers vila oberta”, qui amb els seus fills Josep i Amador Garrell Soto, tercera generació, van fundar l’empresa del carrer Josep Umbert. Entre els anys 1957 i 1960 van rebre diferents premis en el Concurs d’Arts Gràfiques, organitzat pel Gremi Sindical de Mestres Impressors.\nL’any 1998, la quarta generació, es trasllada al carrer Joan Prim on Dolors Garrell Traveria, filla d’en Josep, i Salvador Clot Gendra regenten Gràfiques Garrell.\nFAMÍLIA MARGARIT – Casa Margarit (1850) Cinquena generació de comerciants. La família Margarit va començar en el negoci de la fusteria a mitjans del segle XIX, regentada per Josep Margarit Llibre.\nLa casa on s’ubica l’actual botiga, a la plaça Maluquer i Salvador, d’estil modernista i obra de l’arquitecte Joaquim Raspall, era propietat de l’Agustí Margarit Lladó, besavi de l’actual propietària. No és fins al 1920, quan en Francesc Margarit obre un establiment de graneria, i el seu fill Joan afegeix al negoci, pinsos per al bestiar, al 1950.\nL’any 1986, a la mort d’en Joan Margarit, la seva filla, Beatriu Margarit Montañà, es fa càrrec de la botiga, que dediquen a la venda de menjars, complements i serveis per a animals de companyia.\nFAMÍLIA JUST – Cansaladeria Xarcuteria Just (1878). Comerciants de cinquena generació són també la família Just. El 1878 en Manuel Just Martori regentava una activitat comercial de vinagre i sal a la plaça de Lluís Maria Perpinyà, que juntament amb la seva esposa la van convertir en una cansaladeria. El 1930 en Josep Just, fill, canvia la cansaladeria per una carnisseria de venda de xai. I és a l’any 1956, quan la següent generació, de mans de Francisco Just, decideix canviar la venda de xai per la de porc, obrint l’actual Carnisseria Xarcuteria Just.\nL’Angelina Just, besnéta de l’iniciador de la saga comercial i el seu marit Joan Clos es van fer càrrec durant anys de l’actual botiga. Des de 2009, Xavi Clos Just és l’actual gestor del negoci.\nFAMÍLIA PLANAS – Cafè Restaurant Layon (1889). Un altre negoci familiar de llarga tradició és el del cafè restaurant Layón. Són ja quatre les generacions dedicades a l’hostaleria. Els primers inicis comercials de la família Planas són de l’any 1889 quan Pablo Planas va obrir la primera “taverna o figón”. L’any 1892, Hilarión Planas Bosch va obrir una taverna al costat de l’establiment actual. El nom «Layón» prové de la deformació popular del nom del fundador.\nL’any 1940 “Ca Layon” té la primera cafetera: les tavernes passen a anomenar-se cafè-bar. I els anys posteriors s’amplia el restaurant i es reforma. Josep Planas i Marcel·lina Gómez, pares dels actuals propietaris, lideren els canvis fins arribar a l’actual distribució d’una cuina interior i un menjador de gran il·luminació.\nFAMÍLIA BARBANY – Barbany (1895). Fins a quatre generacions han estat al capdavant de Can Barbany, sempre dins del sector tèxtil.\nBarbany es defineix com una botiga conscient. Promou, des de fa uns anys, un consum responsable i conscient intentant oferir producte de proximitat i amb compromís social i ecològic. Dins la botiga hi podem trobar l’Espai Tranquil, on es fan xerrades, concerts i presentació de productes, posant la botiga al servei de la ciutadania. I alhora també incorpora l’Espai 1895, una reproducció de la façana del seu primer establiment i que es dedica a la promoció i venda de productes del tèxtil fabricats a Catalunya.\nComerços que fan 25, 50 i 75 anys\nLa Gala del Comerç de Granollers ha començat amb un reconeixement als establiments Pere Blázquez Perruquers, Inhala i Òptica Cottet, pels 25 anys; Administració de Loteries número 1, pels seus 50 anys; i Estil Ester Perruqueria, Autoescola Xiol i Automòbils Pruna pels 75 anys de la seva fundació.